पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायतीराज विभाग में कनिष्ठ लिपिक (एलडीसी) भर्ती के लिए शनिवार को छुट्टी के दिन भी अभ्यर्थियों के दस्तावेजों की जांच की गई। दस्तावेजों की जांच के लिए शनिवार को अनुसूचित जाति (एससी) के 461 अभ्यर्थियों को बुलाया गया था। हवामहल के पीछे स्थित राजकीय उच्च प्राथमिक विद्यालय (महाराजा आदर्श) में बनाएं केंद्र में सुबह की पारी में 195 में से केवल 80 अभ्यर्थी ही दस्तावेजों की जांच कराने आ सके। ऐसे में केंद्र पर दिनभर काउंटर खाली रहे। वहीं रविवार को छुट्टी के कारण दस्तावेजों की जांच नहीं की जाएगी। ऐसे में अब केवल सोमवार व मंगलवार को ही दस्तावेजों की जांच होगी।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि जिला परिषद की ओर से 4 जून तक दस्तावेजों की जांच की जाएगी।
अब तक 476 अभ्यर्थियों ने ही करवाया है दस्तावेज जांच:
जिला परिषद की ओर से अब तक 1600 से ज्यादा अभ्यर्थियों को दस्तावेजों की जांच के लिए बुलाया था, लेकिन शनिवार तक केवल 476 अभ्यर्थी ही दस्तावेजों की जांच कराने पहुंच सके। ऐसे में पंचायत राज विभाग की ओर से दुबारा दस्तावेजों की सूची जारी करने की संभावनाएं जताई जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn